**Muzulmánok Megtérnek 1: Reza Safa**

Reza Safat kisfiú kora óta radikális Síita moszlim vallásra nevelték. Szigorú muzulmán törvények betartására kötelezve, napi ötszöri imádkozásra, böjtölésre nevelték, arra, hogy ne bízzon senkiben, aki nem követi a muzulmán vallást, a keresztényeket és zsidókat vagy megtéríteni, vagy kiirtani köteles. De egy természetfölötti találkozása és átélése Jézussal örökre megváltoztatta életét. Reza Safa könyve: „Az Iszlámon Belül” feltárja az iszlám vallás valóságát, és hogy hogyan lehet az evangéliummal elérni az iszlám világban élőket. A könyvből világosan meg lehet érteni, hogy az iszlám valódi célja az, hogy meghódítsa a világot. Az iszlám egy erőszakos vallás, a radikális moszlimok szerint a Biblia korrupt könyv, úgy hiszik, csak annak van örök élete, aki mártírként hal meg. Keresztényekről azt vallják, hogy átkozottak, amiért Jézust Istenként tisztelik. Az iszlám egy előfutára az Antikrisztusnak. Azonban amikor jeleket és csodákat látnak meg a muzulmánok, akkor Jézushoz fordulnak!

**SID:** Helló, Sid Roth vagyok. Üdvözöllek világomban, ahol természetes a természetfölötti! Nem is akarnám, hogy ez másképp legyen! Nagyon szeretem a Menny atmoszféráját! Vendégem, Reza Safa – Síita moszlim volt, akit Iránban neveltek. El kell, hogy mondjam, én, aki egy ortodox zsidó háttérből jövök, nagyon hálás vagyok azért, hogy „Az Iszlámon Belül” című könyved megírtad, de mielőtt még erre rátérnénk, szeretnék megtudni egy kicsit arról, hogy fiatalként milyen is volt az életed. Mit gondoltál Istenről, milyen volt az imaéleted? Mondanál ezekről néhány dolgot?

***REZA:*** *Egy erősen radikális vallásos otthonban nőttem föl. Apám a muzulmán vallás tanítója, mestere volt, és már pici korom óta amióta csak az eszemet tudom, apám minden reggel belém rúgott és vitt magával nagyon korán, még a napkelte előtt, hogy imádkozzam. Nagyon korán kellett mindig kelnem, és kötelező volt imádkozni. Fejből meg kellett tanulnom arabul imádkozni, mivel én Irán származásúként a Farsi nyelvet beszélem, ami teljesen eltér az arab nyelvtől.*

**SID**: És értettél arabul is?

***REZA****: Nem, nem értettem az arab nyelvet.*

**SID**: Hát, pontosan ez történt velem is, mindent kötelező volt héberül megtanulnom, még akkor is, ha egy szót sem értettem abból, amit mondok. Hát mi unokatestvérek vagyunk: „Mispochah” – az arabok és a zsidók.

***REZA:*** *Így van. Szóval, amit kívülről megtanultam, ezeket az imákat kellett mormolnom Mekka irányába fordulva és hajbókolva le-fel napi ötször! A legkeményebb az volt, amikor nagyon korán kellett kelnem, mielőtt még a nap fölkelt volna és akkor is muszáj volt ezt csinálnom. Amikor pedig eljött a Ramadan ideje, akkor nem csupán imádkozni volt kötelező, hanem harminc napon keresztül böjtölni naplementig úgy, hogy semmit nem lehetett sem enni, sem inni!*

**SID**: Egy pici gyermek hogy képes ezt megcsinálni?

***REZA****: Hát nagyon nehezen!*

**SID**: Yom Kippur ünnepén nekünk is kötelező volt böjtölni és az nekem is nagyon nehéz volt.

***REZA****: Emlékszem, amikor a legforróbb nyári időszakban, sokszor 40 foknál is melegebb volt és 18 órán át nem ment le a nap és nem lehetett egy kortyot sem inni! Elővettem egy jeges zacskót és azt tettem a fejemre és magamra, hogy azzal próbáljam lehűteni a testem. Hála Istennek, hogy megtértem, amikor Svédországba mentem. Svédország északi részén ugyanis a nap 6 hónapig nem megy le, így a moszlimok nem tudnak ott lenni, mert akkor fél évig nem aludhatnának…*

**SID:** De hadd kérdezzek valamit. Nekem egy külső nehéz nyomás volt a zsidó vallás gyakorlása, mivel a szüleim kényszerítették rám és nem Isten iránti szeretetből csináltam. Ez természetesen csak rám vonatkozott és nem minden vallásos zsidóra. De veled mi volt a helyzet?

***REZA****: Apám rendkívüli módon szerette Istent és ezt már kisgyermek korom óta belém táplálta, szóval a lelkem mélyéből vágyakoztam, sőt sóvárogtam arra, hogy megfeleljek Istennek. Minden tőlem telhetőt megtettem, csakhogy elnyerjem Isten tetszését. A gyász hónap alatt sokszor éjszaka elmentem, hogy láncokkal üssem-verjem saját magam, és más velem egykorú gyerekekkel együtt így kántáltuk végig az utcákat éjszakánként. Azt hittük, ezzel kedveskedünk Istennek. Sokszor 18 órát vonatoztam, hogy elmenjek egy halott imám (moszlim vallási vezető) síremlékéhez, ahol éjjel-nappal imádkoztam, el sem mozdultam onnan, csakhogy kedveskedjek Istennek. Óriási tisztelet és egyben félelem volt, ami irányított. Természetesen az iszlám vallás a félelmen alapszik, úgy akartam megfelelni Istennek, hogy féltem tőle.*

**SID**: És vallásod és hited szerint halálod után mi történt volna veled?

***REZA****: Te csupán reménykedhetsz. Az iszlám a jó és a rossz CSELEKEDETEKRE épül.*

**SID**: Épp úgy, mint a Júdaizmus és minden vallás.

***REZA****: Pontosan! Minden egyes vallás a valóságban arra épül, hogy jó cselekedeteid vannak –e, azt remélve, hogy a végén majd Isten mérlegeli a jó és a rossz tetteidet és aszerint dönt veled kapcsolatban. Épp ezért egy muzulmán szívében soha nincs ott az örökkévalóság tudata, hisz nem tud biztos lenni abban, hová kerül majd.*

**SID:** A muzulmánok istene valaha is beszél az övéihez?

***REZA:*** *Soha!*

**SID**: A moszlimok tehát soha nem beszélnek arról, hogy Isten ezt vagy azt mondta volna nekik?

***REZA****: Nem, hisz Istent úgy látják, hogy Ő nagyon távol van a messzeségben, még csak nem is képzelheted azt, hogy Ő közel jönne hozzád! Azt tanítják, hogy te soha nem válhatsz eggyé Istennel, mivel Ő megközelíthetetlen az ember számára.*

**SID:** Oké, tehát elmentél Svédországba, ahol keresztényekbe botlottál. Először mit gondoltál róluk?

***REZA****: Nos, ott nagyon magányosnak éreztem magam. Azt gondoltam, ezek a keresztények nagyon naivak, nagyon gyenge kinézetű csapat, szóval azt gondoltam: őket ki tudom használni, majd ők segítenek nekem, miért is ne? Próbáljuk meg! Gondoltam úgy teszek, mintha közéjük akarnék tartozni, de akkor még fogalmam sem volt arról, hogy Isten volt, aki az egészet így rendezte, hogy valami hatalmasat hozzon ki ebből az egészből.*

**SID**: Mit mondanál, mi volt az, ami leginkább megfogott velük kapcsolatban?

***REZA:*** *A szeretet, melyet kifejeztek irántam. Én úgy nőttem föl, hogy 6 nővérem volt és 9-en voltunk testvérek a családban. Nővéreim rajongtak értem. Ott ültem a díványon, mialatt egyikük étellel szolgált, másikuk a lábam masszírozta, és így tovább. Mégis, ezek a keresztények olyan szeretetet mutattak, melyet SOHA életemben nem tapasztaltam, amivel addig nem találkoztam. Tiszta, hamisítatlan szeretet. Semmi haszonlesés nem volt benne, csakis Isten iránti szeretetük motiválta őket.*

**SID**: A Korán neked addig arab nyelven volt, a keresztények viszont a saját nyelveden, Farsi nyelvű Bibliát adtak neked. Mit gondoltál erről a Bibliáról?

***REZA:*** *Amikor elkezdtem olvasni a Szentírást, teljesen lenyűgözött. Tetszettek a történetek, mivel a Koránban nincsenek történetek, vagy példázatok, csupán egyik vers követi a másikat és ráadásul tele van a Korán ellentmondásokkal és zűrzavarral. A Biblia számomra tele volt sztorikkal: Jézus meggyógyította ezt és azt – és nekem ez volt a leglenyűgözőbb. Az, amikor Jézus gyógyított és AHOGY meggyógyította az embereket.*

**SID:** Eddig azt gondoltam, csak a zsidókat nyűgözik le ennyire a csodák. Azt mondod az arabokat is ez fogja meg?

***REZA****: Pontosan, mivel a muzulmánoknál nem történnek csodák. Valójában a zsidók jöttek Mohammedhez és azt mondták neki: „Ha te a Jehova Isten prófétája vagy, akkor mutasd ezt be a csodák által!” És persze, hogy ezt nem tudta megtenni. Az iszlám vallásban nem történnek csodák, pedig ezen a földkerekségen minden egyes ember szívében ég a vágy Isten valóságának megtapasztalására. Mindenki tudni akarja, hogy Isten valóságosan létező –e.*

**SID:** Miután tehát újra és újra elolvastad a Bibliát, elmondtál Istennek egy imát. Mit imádkoztál?

***REZA****: Fél évig olvastam a Bibliát és próbáltam valami hibát találni az Igében, mert teljesen összezavarodtam. Ugyanis az a félelem támadt a szívemben, hogy ha Mohammed nem Istentől van, akkor mi lesz most? Mi lesz mindennel, amiben eddig hittem? Szóval, egyik éjjel így imádkoztam: „Jézus, Te Isten fia vagy? Tényleg az vagy, amit a Szentírás mond rólad? Tényleg feltámadtál a halálból? Mert ha mindez igaz, akkor nem tudom, mit higgyek, hiszen az iszlám társadalomban nőttem föl és ők azt mondták, AZ a helyes út. De ha ez Te vagy, mutasd meg magad nekem! Ha Te tényleg élsz, akkor meg kell, hogy halld az én imám. Akkor mutasd meg magad nekem!”*

**SID:** Ez egy őszinte ima!

***REZA:*** *Igen, ez őszinte ima. A szívem vágya az volt, hogy bárki is legyen ez az Isten, én akarom Őt! De nem ismerem Őt! Azt mondtam tehát: „Ha megmutatod magad nekem, hogy Te valóságosan létező vagy, Neked adom az életem!” Másnap reggel hajnali háromkor keltem szokás szerint, hogy a kötelező hajnali imám elmormoljam. Ahogy felültem az ágyamban, félálomban, meghallottam Isten hangját. Nem kívülről, hanem belülről hallottam Őt, a szívemben. Nevemen szólított és azt mondta: „Reza, nem kell többé ezeket az imákat mormolnod. Megbocsátottam a bűneidet!” Csak ennyit hallottam, azonban ami történt velem az volt, mintha valaki a torkomon át belenyúlt volna a bensőmbe és kirántotta volna belőlem az összes bűntudatot, megfelelési kényszert és mindent, ami addig leterhelt.*

**SID:** Hű, de mit szólt mindehhez a radikális muzulmán családod, hogy mostmár a Messiás Jézusban kezdtél el hinni? A szünet után megtudjuk és nem csak ennyit, hanem elképesztő csodák is történnek majd!

**SID:** Helló, Sid Roth vagyok Reza Safaval. Reza iráni származású Síita moszlim volt, akinek volt egy átélése, találkozása Jézussal. Elmondtad, hogy nem is az volt a leglenyűgözőbb számodra, hogy láttad Jézust, nem is az, amit hallottál Tőle, hanem sokkal inkább az, ahogy érezted a jelenlétét. Hogy aludtál az azt követő éjjel?

***REZA:*** *Érdekes, hogy épp ezt kérdezted, mivel azelőtt mindig, ha kihagytam csak egyet is a kötelező imáimból, másnap dupla annyit imádkoztam a bűntudat miatt. Most azonban – életemben először – úgy tettem le fejem a párnára, hogy nem keltem föl másnap hajnalban imádkozni és úgy aludtam, mint egy kisbaba. ÉS békesség volt a szívemben, egyszerűen leírhatatlan volt ennek az érzése!*

**SID**: Nem tudom nálad hogy volt ez, de én, aki ortodox zsidó háttérből jöttem, ugyanilyen átélésem volt. Ahogy elkezdtem hinni a Messiásban, Jézusban, egy Washington D.C-ből lévő újság főszerkesztő riportere címlap sztorit adott ki rólam, és a családommal emiatt nagy összetűzésbe kerültem. A tradicionális ortodox zsidó édesapám, „ó jaj…” Meg tudom érteni, ha te is ezzel találtad szembe magad. Azonban egyik nővéred elment Svédországba meglátogatni. Mesélj erről!

***REZA****: Nos, a családom azt gondolta mentálisan megőrültem, hogy elment teljesen az eszem…*

**SID:** Neked is?

***REZA****: Sőt, a nagykövetségen keresztül megpróbáltak elmegyógyintézetbe záratni! Apám azt mondta: „ha most itt lennél, saját kezemmel ölnélek meg!” Természetesen kitagadott a családból ő is és az egész családom is. Négy évvel ezután édesanyám és egyik nővérem eljöttek meglátogatni. Spanyolországba jöttek, mivel épp akkor ott alapítottam gyülekezetet az ottani Irániak között. Minden nap, ha csak hozzám ért véletlenül is a nővérem, azonnal ment kezet mosni. Ha megpusziltam az arcát, azonnal ment megmosni az arcát. Tudtam, hogy miért teszi, hiszen én is gyakoroltam ezt azelőtt, mégis konfrontáltam és azt kérdeztem tőle: „mit csinálsz?” Erre ő: „te tisztátalan vagy!” Eldugította a fürdőszobát azalatt a két hét alatt Spanyolországban, mert annyi vizet elhasznált az állandó mosakodással, hogy ne váljon tisztátalanná. Majd néhány évvel később Törökországban tartottam gyógyító összejövetelt és arra is eljött. Hátul ült le, semmit nem akart befogadni abból, ami ott történt. Ekkor a hüvelyk ujja el volt törve és fájt neki, és az összejövetel alatt az Úr meggyógyította őt, anélkül, hogy bárki imádkozott volna érte, vagy hozzáért volna. Az alkalom után odajött hozzám, megragadta a kezem és össze-vissza puszilgatott és dörzsölgette a kezem. Tudod, a muzulmánok vezetőik, mint elődjeik sírhelyét ereklyének, vagy szent helynek vélik, és a kezükkel dörzsölgetik. Úgy hiszik, az érintésen keresztül jön az áldás, ami egyébként Bibliai. Szóval elkezdte dörzsölgetni a kezem és az arcához dörzsölgetve azt mondta: „áldások jönnek ki belőled!” A fia is befogadta Jézust a szívébe tavaly márciusban, Dubaiban.*

**SID:** Ugyanez történt az én családomban is! Anyám fizikai gyógyulást élt át és ekkor vált Messiás hívővé.

***REZA:*** *Pontosan!*

**SID**: Nemrégiben jöttél vissza Indiából, ahol sok és nagy csodák történtek. Ezek azok a típusú csodák, melyeket én nem csupán egyszerű kis csodáknak nevezek, hanem Messiási csodáknak, mivel: a vakok látnak, a sánták járnak! Nézzünk meg egy klipet arról, amikor egy béna ember meggyógyult és járni kezdett. Nagyon szeretem Isten erejét!

**§ zene § SID**: Ha azt gondoltad – ez már valami, akkor nézzünk meg egy olyat, amikor vakok gyógyulnak meg és látni kezdenek! ***REZA:*** *Ha ránézel a szemeire, láthatod, hogy ez a nő vak volt. Teljesen vak mindkét szemére. Hány ujjamat látsz most?* Ötöt. *És most?* Egyet. *És most?* Kettőt. *És most?* Hármat. *Meg tudod ragadni az orrom? Halleluja! Ő is mindkét szemére vak volt?* Mindkét szemére! *Meg tudod érinteni az arcom? Érintsd meg az arcom. Érintsd meg az orrom! Még egyszer! Halleluja! Hány éve voltál vak?* Négy hónapja. *Mindenki emelje föl a kezét és köszönje meg Jézusnak!*

**SID:** Sid Roth vagyok Reza Safaval. Amint itt az imént láttatok, azok messiási csodák voltak! Azért látunk ilyet, mert a Messiás maga van itt! Reza, teljesen lenyűgöz, amit mondtál, hogy mindezek a csodák történnek Iránban, Irakban és Afganisztánban is. Szó szerint rengeteg muzulmán – még Síita muzulmánok is Jézushoz fordulnak?

***REZA:*** *Joel Rosenberg szerint már több mint egy millió iráni jött Jézus Krisztushoz az elmúlt három évben a szatellit TV adásunkon keresztül, mivel négy éve már, hogy egyenes adásban közvetítjük az alkalmainkat a szatellit TV csatornáin keresztül. Tavaly óta, hét napon keresztül a nap 24 órájában megy az adásunk, és hetente legalább 300 hívás érkezik olyan emberektől, akik muzulmánok voltak és most már Krisztus-hívőkké lettek. Mindenféle emberek ezek: bírók, ügyvédek és mindenféle radikális moszlim hívők.*

**SID**: Meséld el azt, amikor egy feleség paráznaságban megcsalta a férjét tanárával, majd megtért, de a férj meg akarta ölni a tanárt.

***REZA****: Az Úr sokaknak megjelenik és nagyon sok jel és csoda történik. Ezzel az emberrel az történt, hogy a felesége megcsalta, majd a feleség megtért, de a férj muzulmán volt. Külön váltak, de a férj elhatározta, hogy egyik éjjel megöli azt a tanárt, akivel a felesége megcsalta őt. Elment, vett egy pisztolyt és imádkozott. Azt mondta: „Jézus, Te valóságosan létezel? Mert ha igen, akkor állíts meg engem, mert holnap megölöm ezt az embert!” Másnap hajnal háromkor valaki vállon veregette, mialatt ő az ágyában aludt és azt mondta neki egy hang: „Kelj föl és nézd a TV-t most!” Azt hitte a fiútestvére az, szóval azt mondta: „menj haza, még csak hajnali 3 óra van!” De újra vállon veregette ez a valaki. Erre ő fölkelt, bement a nappaliba, ahol már föl volt kapcsolva a villany és a TV is be volt kapcsolva. Még mindig azt hitte a fiútestvére az, majd rájött, hogy senki nincs a lakásban rajta kívül. Leült hát a TV elé, ahol épp a Jézus filmet vetítették. Épp annál a résznél volt, amikor Jézus a bosszúállás ellen beszél, hogy az mit tesz az emberekkel. Abban a pillanatban megvilágosodott számára, hogy Isten volt, aki ezen keresztül beszélt hozzá. Félelem szállt rá, azonnal letérdelt és megbánta bűneit. Másnap újra nézte a TV-t, amiben a mi adásunk ment és azon keresztül befogadta Jézust a szívébe. Kb. egy hónapja hívott föl ismét és azt mondta: „Pásztor, én Jézus szolgája akarok lenni! Megbocsátottam a feleségemnek is!”*

**SID**: Csakis Isten képes ilyet cselekedni! És ez csupán a pici kis töredéke annak a rengeteg volt muzulmánnak, akik most ebben a pillanatban fordulnak Jézushoz! És miért? Mert itt az idő, hogy zsidók és arabok eggyé váljanak a Messiásban, hogy Isten csodatévő ereje fölszabadulhasson! Mi fog történni a szünet után, amikor visszajövünk és imádkozol majd az emberekért? Amikor egy zsidó és egy volt muzulmán együtt imádkozik az emberekért a Jézus nevében mi történik majd?

***REZA:*** *Hiszem, hogy Isten meg is fogja őket érinteni!*

**SID:** El ne menjetek! Mindjárt visszajövünk!

**SID**: Helló, Sid Roth vagyok Reza Safaval. Reza Síita muzulmán háttérből jött, én pedig ortodox zsidó háttértből, de most már a Messiásban testvérekké lettünk! A televíziós adásotokban, mi az „Ez Természetfölötti” programunkkal is ott vagyunk és ez a csatorna befogható a Közel-Keleten, te magad is beszélsz ott arról, hogy Isten szereti Izráelt. Amikor ezt az üzenetet hallják Iránban, Irakban, Afganisztánban, stb. milyen reakciót vált ki a nézőkből? Hiszen egész életükben a Koránból azt tanulták, hogy ők az ellenségük.

***REZA****: Sid, tavaly az Úr megszólított és azt mondta: „Reza, taníts Izráelről!” Erre én: „De hát Uram, már így is halálos fenyegetéseket kaptam, ez csak újabb farakás a tűzre!” Mégis engedelmeskedtem és elkezdtem tanítani először is Ábrahámról, arról, hogy Isten milyen szövetséget kötött vele és azáltal a zsidókkal. Több ezer telefonhívásunk érkezett Irániaktól, akik azt mondták: „Pásztor, fogalmunk sem volt róla, hogy a zsidó nép Isten kiválasztott népe, de most már imádkozunk Jeruzsálem békességéért!” De természetesen az iráni kormánytól is kaptam figyelmeztető hívásokat. Azt mondták: „Annyi pénzt adunk, amennyit csak akarsz, csak ne beszélj többet Izráelről!” Tudtam, hogy óriási kockázat a kormánynak ellent mondani, de megtettem és ennek eredményeként Isten kimondhatatlan mértékben megáldott bennünket.*

**SID:** Hadd tegyek föl egy kérdést. A miniszterelnökünk azt mondja, az iszlám egy békeszerető vallás. Te, aki minden nap elmondtad az imákat, olvastad a Koránt és meg is értetted, hogy az mit mond, te mit mondasz? Ez egy békeszerető vallás?

***REZA:*** *Dehogyis! Ez messze áll az igazságtól, Sid! Ha tanulmányozod a Koránt és Mohammed történetét, ill. az iszlám történelmét, láthatod, hogy az iszlám vallás tanításának és történetének minden fejezetében vér folyt. Én nagyon is jól ismerem az iszlám tanításait. Az iszlám vallás hordozza az erőszak szellemét, már az iszlám terjeszkedése is erőszakon alapszik. Mohammed 12 éven át békéről prédikált Mekkában és volt 300 követője. Ahogy a kardról szóló kinyilatkoztatása eljött hozzá Medinában, az az egész vallástörténelmet megváltoztatta. Az egész Szaúd-Arábia áttért az iszlám vallásra, az arab Peninsula is, ahol Mohammed halálakor egyetlenegy zsidó vagy keresztény sem maradt ott élve.*

**SID**: Mondhatjuk azt, hogy egy csupán „névlegesen” muzulmán lehet békeszerető, de egy normális muzulmán, aki a Korán követője, az nem?

***REZA****: Pontosan!*

**SID**: Oké. Szeretném, ha a nézők is meglátnák mekkora a kontraszt a Messiás, avagy az iszlámot követők között. Szeretném, ha a kamerába nézve imádkoznál emberekért, hogy fizikai gyógyulások történjenek! Hallom, ahogy csontok állnak helyre, most ebben a pillanatban!

***REZA****: Tudod, a názáreti Jézus Krisztus tegnap, ma és mindörökké ugyanaz! Ha te keresztény vagy, minden alkalommal, amikor valaki mást kérsz arra, hogy imádkozzon érted gyógyulásért, megfosztod magad attól, ami már jogosan a tiéd! Más szavakkal: megtagadod magadtól azt a jogot, hogy te magad megkapd a gyógyulásod, amit Jézus már megszerzett számodra! Azonban ti, akik nem vagytok hívők, ez az ima nektek szól, a názáreti Úr Jézus Krisztus nevében! Csak annyit kell tenned, hogy egyszerűen megbízol abban, amit Jézus érted végzett el. Atyám, a Jézus csodálatos és szent és drága nevében, imádkozom, Uram, hogy a hatalmas neved ereje által, amely ugyanaz, mint ami megnyitotta a vak szemeket Indiában, és amitől a bénák fölkelve újra jártak, kihirdetem, hogy mindenki felé, aki néz, vagy hallgat bennünket, ugyanez a gyógyító erő száll most! Uram, minden dicsőséget, tisztességet és áldást neked adunk most mindazért, amit értünk tettél! A Jézus szent és drága nevében imádkoztam, Ámen!*

**SID**: Reza, elmondanád még egyszer mit imádkoztál, amikor megismerted a Messiást? Mik voltak a pontos szavaid?

***REZA****: Egyszerűen annyit mondtam: „Uram, ha Te valóban létezel, mutasd meg magad nekem!”*

**SID**: Azt mondta: „Uram, ha Te valóban létezel, mutasd meg. Mutasd meg!” Ez fair, nem? Ez egy őszinte kérés, nem igaz? Te is mondd ezt el! Nincs semmi veszteni valód ezzel, de mindent megnyerhetsz vele! És tudod mit? Amikor maga az ördög látogatott meg, csupán egy két szóból álló imát tudtam kiáltani: „Jézus, segíts!” Ennyi volt az én imám. Tudod, Jeremiás próféta azt mondta: „Azon a napon, hogy Istent keresed, meg is fogod Őt találni, mert teljes szívből keresed Őt!” Ez nem arról szól, hogy mit fog szólni a vallásom, amire egész életemben eddig tanítottak, nem arról szól, hogy mit gondolnak majd mások! Csakis arról szól, hogy „Isten mit gondol”. Ez az igazságról szól! Egy örökkévaló igazságról! És ahogy egy dalban is van: az örökkévalóság nagyon, nagyon hosszú idő! Ha most, ebben az életben megismered Istent, akkor lesz „shalom” azaz békesség az életedben, mely úgy árad majd rád, mint a folyó! És többen megtapasztaljátok majd azt, amit legjobban úgy tudok kifejezni: „Isten jelenlétét, mely rád száll és folyik át rajtad, mint egy folyó!” Imádkozz most velem együtt egy őszinte imát! Mondd most ezt utánam! Mondd ki hangosan és teljes szívedből hidd is el! Mondd: „Drága Istenem, mutasd meg nekem az igazságot! Megígérem, hogy ezt az igazságot fogom követni, bárhová is vigyen engem!” Isten csak ennyit kér tőled, hogy tedd meg azt a kisbaba lépést, hogy elindulsz Őfelé, Ő pedig megteszi a többit, hiszen már meg is tette! Elküldte Fiát, aki meghalt érted és minden rosszért, amit valaha is tettél. Ez mind Őrá lett helyezve! Épp úgy, ahogy a Talmud mondja: „Vérontás nélkül nincs bűnbocsánat!” Ahogy a Tóra is mondja: „Az oltárra kifolyt vér a bűneid kiengesztelésére történt.” Ez az a vér, mely minden bűnt elfed. Higgy a Jézus vérében, amely elmosott minden bűnt, melyet valaha is elkövettél! Nyisd meg magad Isten jelenlétére, hogy az élő Isten jelenlétének sátorává válj! Nincs semmi, de semmi, ami jobb lenne ennél, amit a világ kínálhat neked! „Jézus segíts” Ez a te imád!